


**Obrazloženje Proračuna Općine Kaptol za 2021. godinu i projekcija za 2022. i 2023. g.**



1. UVOD

ZAKONSKA OSNOVA

Temeljem članka 37. stavka 4. Zakona o proračunu („Narodne novine“, broj 87/08, 136/12, 15/15 – u daljnjem tekstu Zakon) Načelnik utvrđuje prijedlog proračuna za sljedeću godinu i projekcija za iduće dvije te ih podnosi predstavničkom tijelu na donošenje do 15. studenog tekuće godine. Člankom 39. Zakona utvrđeno je da predstavničko tijelo donosi proračun na razini podskupine ekonomske klasifikacije za iduću proračunsku godinu i projekcije na razini skupine ekonomske klasifikacije do konca tekuće godine i to u roku koji omogućuje primjenu proračuna s 1. siječnjem godine za koju se donosi proračun. Općinsko vijeće donosi proračun za jednu proračunsku godinu i projekcije za sljedeće dvije godine i to na višoj razini ekonomske klasifikacije, odnosno razini podskupine - trećoj razini, odnosno na drugoj razini za projekcije. Usvajanje proračuna na višoj razini jedan je od ključnih mehanizama koji omogućuje određenu fleksibilnost u njegovom izvršavanju.

PRETPOSTAVKE ZA IZRADU I PLANIRANA VISINA PRORAČUNA

Zakonom o proračunu uređuju se osnovni proračunski procesi i definiraju osnovne pretpostavke za izradu proračuna. Osim navedenim Zakonom metodologija izrade proračuna propisana je i podzakonskim aktima kojima se regulira provedba Zakona, ponajprije Pravilnikom o proračunskim klasifikacijama („Narodne novine“ broj 26/10 120/13) i Pravilnikom o proračunskom računovodstvu i Računskom planu („Narodne novine“ broj 124/14, 115/15, 87/16). Prema proračunskom kalendaru proces izrade proračuna na državnoj i lokalnoj razini započinje donošenjem Smjernica ekonomske i fiskalne politike za trogodišnje razdoblje, koje Vlada donosi temeljem strateških planova, Nacionalnog programa reformi i Programa konvergencije te posebnih preporuka Vijeća Europske unije za Republiku Hrvatsku. Tako je u rujnu ove godine Vlada Republike Hrvatske usvojila Smjernice ekonomske i fiskalne politike za razdoblje 2021.-2023. godine, dok je Ministarstvo financija dostavilo Upute za izradu proračuna jedinica lokalne i područne (regionalne) samouprave za razdoblje 2021.-2023. godine. Pri sastavljanju prijedloga planskih dokumenata primjenjuje se zakonom propisana metodologija glede sadržaja proračuna, programskog planiranja, proračunskih klasifikacija i drugo. Proračun se sastoji od općeg i posebnog dijela te plana razvojnih programa. Posebni dio Proračuna sastoji se od rashoda i izdataka raspoređenih po programima (aktivnostima i projektima) unutar razdjela/glava definiranih u skladu s organizacijskom klasifikacijom Proračuna. Stoga su sve aktivnosti i projekti raspoređeni u odnosu na programe odnosno funkcije kojima pripadaju. Prilikom planiranja prihoda uzeta je u obzir realizacija istih u 2020. godini te procjena njihovog kretanja u narednom razdoblju uz uvažavanje gospodarskih i društvenih specifičnosti na lokalnoj razini. S obzirom na niz nepoznanica o mogućim kretanjima na državnoj razini u odnosu na ekonomsku i fiskalnu politiku Vlade Republike Hrvatske, procjena prihoda za ovo plansko razdoblje od 2021. do 2023. godine temeljila se isključivo na postojećim propisima uz uvažavanje Uputa Ministarstva financija za izradu proračuna jedinica lokalne i područne (regionalne) samouprave za razdoblje 2021. – 2023. godine.

# PRIHODI I PRIMICI


Prilikom planiranja prihoda uzeta je u obzir realizacija istih u 2020. godini te predviđeno ostvarenje u narednom razdoblju uzimajući u obzir i planirane izmjene zakonskih propisa, posebice najavljenu poreznu reformu. Ukupni prihodi i primici Proračuna za 2021. godinu predlažu se u iznosu od 15.067.625,68 kuna. Od navedenog iznosa planirani prihodi i primici Općine Kaptol iznose 14.724.625,68 kn, dok planirani prihodi proračunskog korisnika Dječji vrtić Bambi iznosi 343.000,00 kn.

|  |  |  |  |
| --- | --- | --- | --- |
| **Prihodi i primici** | **Općina Kaptol** | **Proračunski korisnik - DV Bambi** | **UKUPNO** |
| 6 Prihodi poslovanja | 14.629.625,68 | 343.000,00 | 14.972.625,68 |
| 7 Prihodi od prodaje nefinancijske imovine | 95.000,00 | 0,00 | 95.000,00 |
| **UKUPNO** | **14.724.625,68** | **343.000,00** | **15.067.625,68** |


Prihodi poslovanja čine 99,36 ukupnog proračuna, odnosno 14.972.625,68 kn, a 0,64% odnosi se na prihode od prodaje nefinancijske imovine, odnosno 95.000,00 kn

|  |  |  |
| --- | --- | --- |
| **LEGENDA** | | **Plan proračuna** |
| **Vrsta prihoda/primitaka** | | **2021** |
| 61 | Prihodi od poreza | 1.202.000,00 |
| 63 | Pomoći iz inozemstva i od subjekata unutar općeg proračuna | 12.296.625,68 |
| 64 | Prihodi od imovine | 211.000,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 1.098.000,00 |
| 66 | Prihodi od prodaje proizvoda i robe te pruženih usluga i prihodi od donacija | 165.000,00 |
| 71 | Prihodi od prodaje neproizvedene dugotrajne imovine | 90.000,00 |
| 72 | Prihodi od prodaje proizvedene dugotrajne imovine | 5.000,00 |
|  |  | **15.067.625,68** |


Čak 89,59 % ukupnih prihoda čine porezni prihodi i prihodi od pomoći. Prihodi od pomoći planirani su iznosu od 12.296.625,68 kn, odnosno 81,61% ukupnog proračuna, a prihodi od poreza planirani su na iznos od 1.202.000,00 kn, odnosno 7,98 % ukupnog proračuna, a sastoje se od:




Prihodi od imovine panirani su u iznosu od 211.000,00 kn i ne gotovo 10% su veći od prošlogodišnjeg plana, a sastoje se od:




Prihodi od upravnih i administrativnih pristojbi planirani su u iznosu od 1.098.000,00 kn, a odnose se na prihode koje općina ostvaruje temeljem zakona, podzakonskih propisa te općinskih odluka. Struktura ovih prihoda je slijedeća:



Ostali prihodi poslovanja u iznosu od 165.000,00 kn odnose se na donacije za festival Zlatni glas Zlatne doline i za Monografiju Kaptola, provizije Hrvatskih voda u visini 10% naplaćene vodne naknade te pruženih usluga u iznosu od 30.000,00 kn.



Prihodi od prodaje dugotrajne nefinancijske imovine planirani su u iznosu od 95.000,00 kn, a odnose se na:



# RASHODI I IZDACI –

Obrazloženje po ekonomskoj, funkcijskoj, organizacijskoj i programskoj klasifikaciji

Ukupni rashodi, izdaci Proračuna za 2021. godinu planirani su na razini od 14.217.625,68 kuna, od toga rashodi Općine Kaptol iznose 13.249.625,68 kn, dok za proračunskog korisnika DV Bambi iznose 968.000,00 kn .Pri planiranju rashodne strane Proračuna za 2021. godinu i projekcija za iduće dvije godine redoslijed prioriteta osiguravanja sredstava bio je sljedeći:

* otplata kredita;
* financijske obveze što proizlaze iz zakona, te odluka Općinskog vijeća i Načelnika
* financiranje obveznih zakonom utvrđenih funkcija Općine (funkcioniranje predstavničkog i izvršnog tijela, političkih stranaka, vijeća nacionalnih manjina, te funkcioniranje upravnih tijela, provođenje komunalnih aktivnosti);
* financiranje neophodnih kapitalnih projekata vodeći računa o već započetim projektima i preuzetim obvezama;
* financiranje nadstandardnih rashoda / izdataka, a ovisno o mogućnostima Proračuna.

U nastavku se daje pregled konsolidiranih rashoda i izdataka prema ekonomskoj, funkcijskoj i organizacijskoj klasifikaciji.

**EKONOMSKA KLASIFIKACIJA**


|  |  |  |
| --- | --- | --- |
| **LEGENDA** | | **Plan proračuna** |
| **Vrsta rashoda/izdataka** | | **2021** |
| 31 | Rashodi za zaposlene | 1.740.500,00 |
| 32 | Materijalni rashodi | 2.805.825,68 |
| 34 | Financijski rashodi | 43.100,00 |
| 35 | Subvencije | 62.000,00 |
| 36 | Pomoći dane u inozemstvo i unutar općeg proračuna | 297.000,00 |
| 37 | Naknade građanima i kućanstvima na temelju osiguranja i druge naknade | 410.000,00 |
| 38 | Ostali rashodi | 1.572.200,00 |
| 41 | Rashodi za nabavu nefinancijske imovine | 50.000,00 |
| 42 | Rashodi za dodatna ulaganja na nefinancijskoj imovini | 6.737.000,00 |
| 45 | Rashodi za dodatna ulaganja na nefinancijskoj imovini | 500.000,00 |
|  |  | **14.217.625,68** |

Rashodi poslovanja čine 48,75 % ukupnih rashoda, a planirani su iznosu 6.930.625,68 kn. Rashodi za zaposlene i materijalni rashodi povećani su u odnosu na prethodu godinu, a glavni razlog povećanja je osnivanje proračunskog korisnika Dječji vrtić Bambi. Tekuće i investicijsko održavanje i kapitalni rashodi su usklađeni s raspoloživim sredstvima iz pomoći te uvećani za vlastito financiranje iz fonda fiskalnog izravnanja. Financijski rashodi panirani su na iznos od 43.100,00 kn.

Donacije udrugama u kulturi, sportu i rekreaciji usklađene su s raspoloživim sredstvima i detaljnije će biti prikazane u programima javnih potreba po provedbi natječaja.

# FUNKCIJSKA KLASIFIKACIJA

Funkcijska klasifikacija pokazuje aktivnosti jedinice lokalne i područne (regionalne) samouprave organizirane i razvrstane prema ulaganjima sredstava u djelatnosti: opće javne usluge, obranu, javni red i sigurnost, ekonomske poslove, zaštitu okoliša, unapređenje stanovanja i stambeno-komunalne djelatnosti, zdravstvo, rekreaciju, te kulturnu i vjersku djelatnost, obrazovanje i socijalnu zaštitu. Struktura Proračuna za 2021. godinu prema namjeni sredstava je sljedeća:



# ORGANIZACIJSKA KLASIFIKACIJA

Razdjel je, sukladno Pravilniku o proračunskim klasifikacijama, organizacijska razina utvrđena za potrebe planiranja i izvršavanja proračuna, a sastoji se od jedne ili više glava. Status razdjela državnog proračuna dodjeljuje se ministarstvima i onim proračunskim korisnicima državnog proračuna koji su izravno odgovorni Hrvatskom saboru ili predsjedniku Republike Hrvatske dok se status razdjela proračuna jedinica lokalne i područne (regionalne) samouprave može dodijeliti izvršnom tijelu, predstavničkom tijelu i upravnim tijelima. Sukladno gore citiranom

Pravilniku, Proračun Općine Kaptol sukladno Pravilniku o proračunskim klasifikacijama strukturiran je s u jednom razdjelu - Općina Kaptol - koji se sastoji od 2 glave:

* 1. Jedinstveni upravni odjel.
  2. Dječji vrtić Bambi

U nastavku daje se grafički prikaz sredstava raspoređenih po organizacijskoj klasifikaciji.

Razdjel 1

OPĆINA KAPTOL

Glava 00102

Jedinstveni upravno odjel


Glava 00103

Dječji vrtić Bambi

**968.000,00 kn**

**14.099.625,68 kn**

**15.067.625,68 kn**



# PROGRAMSKA KLASIFIKACIJA

Programska klasifikacija uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu. Za obavljanje poslova iz samoupravnog djelokruga Općine Kaptol, kao i poslova državne uprave koji su prenijeti na Općinu, ustrojen je Jedinstveni upravni odjel

Jedinstveni upravni odjel obavlja poslove iz samoupravnog djelokruga Općine kao jedinice lokalne samouprave, sukladno zakonima i drugim propisima i to:

Razdjel 1 OPĆINA KAPTOL 15.067.625,68 kn

Glava 00102 Jedinstveni upravni odjel 14.099.625,68 kn

Glava 00103 Dječji vrtić Bambi 968.000,00

* Poslove iz oblasti društvenih djelatnosti (kulture, sporta, brige i odgoja djece predškolske dobi, osnovnog školstva, socijalne skrbi, zdravstva, udruga građana)
* Poslove iz oblasti komunalnog gospodarstva (izrada programa održavanja objekata i uređaja komunalne infrastrukture i drugih objekata kojih je investitor općina)
* Poslove iz oblasti prostornog uređenja i zaštite okoliša
* Poslove pripreme akata u gospodarenju nekretninama u vlasništvu općine (prodaja i zakup nekretnina, najam stanova i zakup poslovnih prostora)
* Poslove vođenja financijskog i materijalnog poslovanja općine
* Poslove opće uprave (opće i kadrovske poslove, obavljanje poslova i evidencija iz oblasti rada i radnih odnosa, osiguravanje tehničkih uvjeta za rad Jedinstvenog upravnog odjela, poslovi prijemne kancelarije, arhiviranje i otprema pošte, poslovi nabave robe i usluga)
* Poslove vezane uz protupožarnu i civilnu zaštitu
* Poslove unapređenja rada lokalne samouprave i slično.

Za ostvarenje svih programa Općine planirana su sredstva u iznosu od 15.067.625,68 kn .

U nastavku daje se pregled definiranih program kroz kojih će se pratiti realizacija proračuna Općine Kaptol za 2021. godinu.

|  |  |
| --- | --- |
| **Naziv programa** | **1101 PREDSTAVNIČKA I IZVRŠNA TIJELA** |
| **Regulatorni okvir** | * Zakon o lokalnoj i područnoj (regionalnoj) samoupravi („Narodne novine“ broj: 33/01., 60/01., 129/05., 109/07., 125/08., 36/09., 36/09., 150/11., 144/12., 19/13., 137/15, 123/17 i 98/19.) * Zakon o porezu na dohodak („Narodne novine“ broj: 115/16 i 106/18 * Statut Općine Kaptol („Službeni glasnik Općine Kaptol“ broj 01/18.) * Odluka o iznosu naknade za pribivanju sjednicama Vijeća („Službeni glasnik Općine Kaptol“ broj 04/17.) * Zakon o financiranju političkih aktivnosti i izborne promidžbe („Narodne novine“ broj 24/11., 61/11., 27/13., 02/14, 96/16 i 70/17.) * Odluka o izvršavanju proračuna Općine Kaptol za 2018.g. |
| **Opis programa** | A110101 Poslovanje Općinskog vijeća A110102 Donacije političkim strankama A110103 Tekuća proračunska pričuva  A110104 Provedba izbora |
| **Ciljevi programa** | Djelotvorno izvršavanje funkcije Općinskog vijeća Općine Kaptol i povećanje kvalitete rada  Aktivno sudjelovanje vijećnika i nezavisnih vijećnika u radu Općinskog vijeća |
| **Planirana sredstva za provedbu** | 376.200,00 |
| **Pokazatelj rezultata** | Redovito održavanje sjednica Općinskog vijeća, obračun i uplata zakonskih davanja u predviđenim rokovima, korištenje tekuće  proračunske pričuve |

|  |  |
| --- | --- |
| **Naziv programa** | **1201 Javna uprava i administracija** |
| **Regulatorni okvir** | * Zakon o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15, 123/17 i 98/19.) * Zakon o proračunu („Narodne novine“, broj 87/08., 136/12. i 15/15) * Zakon o fiskalnoj odgovornosti („Narodne novine“, broj 111/18.) * Zakon o javnoj nabavi („Narodne novine“, broj 120/16.) * Zakon o financiranju jedinica lokalne i područne (regionalne) samouprave („Narodne novine“, broj 127/17) * Zakon o sustavu unutarnjih financijskih kontrola u javnom sektoru („Narodne novine“, broj 78/15 i 102/19.) * Statut Općine Kaptol („Službeni glasnik Općine Kaptol“ broj 01/18) * Pravilnik o unutarnjem redu Jedinstvenog upravnog odjela Općine Kaptol („Službene novine Općine Kaptol 03/19) * Odluka o koeficijentima za obračun plaće službenika i namještenika („Službeni glasnik Općine Kaptol 07/18 i 04/19.) * Odluka o ustroju i djelokrugu Jedinstvenog upravnog odjela Općine Kaptol („Službene novine Općine Kaptol 02/19.) * Odluka o izvršavanju proračuna Općine Kaptol za 2018. godinu |
| **Opis programa** | A120101 Opća uprava i administracija  A120103 Vozni park  A120104 Održavanje likvidnosti |
| **Ciljevi programa** | Učinkovito i pravovremeno izvršavanje poslova iz djelokruga rada Jedinstvenog upravnog odjela  Nabava potrebne uredske, računalne i komunikacijske opreme radi održavanja funkcionalnosti sustava |
| **Planirana sredstva za provedbu** | 2.357.437,56 |
| **Pokazatelj rezultata** | Izvršavanje poslova iz djelokruga rada Održavanje funkcionalnosti  računalnog sustava Polaganje stručnog ispita |

|  |  |
| --- | --- |
| **Naziv programa** | **1202 Uređenje naselja i stanovanje**  **1203 Gradnja uređaja i objekata komunalne infrastrukture 1204 Održavanje komunalne infrastrukture** |
| **Regulatorni okvir** | * Zakon o cestama (NN 84/11, 22/13, 54/13, 148/13, 92/14 i 110/19), čl.131.) * Zakon o komunalnom gospodarstvu (NN 68/18 i 110/18) * Zakon o održivom gospodarenju otpadom (NN 94/13, 73/17, 14/19 i 98/19), · Zakon o zaštiti zraka (NN 130/11, 47/14, 61/17 i 118/18), * Zakona o zaštiti okoliša (NN 80/13, 153/13 i 78/15, 12/18 i 118/18) * Zakon o učinkovitom korištenju energije u neposrednoj potrošnji (NN 152/08, 55/12, 101/13, 153/13, 14/14) * Odluka o osnivanju vlastitog pogona („Službeni glasnik Općine Kaptol 02/19) |
| **Opis**  **Programa** | A120201 Opći komunalni rashodi  A120202 Nabava i održavanje komunalne opreme  A120203 Tekuće održavanje društvenih domova  A120204 Ostali komunalni poslovi  A120205 Tekuće održavanje ostalih objekata  A120206 Javni radovi  A120208 Deratizacija  A120209 Geodetsko katastarske usluge  A120210 Projektna dokumentacija  K120301 Odvodnja i pročišćavanje otpadnih voda K120302 Ceste i cestovni objekti  A120402 Održavanje čistoće javnih površina  A120403 Održavanje javnih površina- cvijeće i ukrasno bilje  A120404 Održavanje nerazvrstanih cesta i odvodnja atmosferskih voda  A120405 Održavanje groblja  A120406 Javna rasvjeta |
| **Ciljevi**  **programa** | * Održavanje objekata u optimalnom stanju da bi se navedenim koristili mještani i udruge za njihove aktivnosti * Održavanje groblja u funkcionalnom stanju, čišćenje i odvoz smeća, električna energija za osvjetljenje groblja * Praćenjem kvarova dolazi se do podatka optimalnog rasvjetnog tijela za navedenu lokaciju, prate se troškovi održavanja po mjestu i vrsti rasvjetnog tijela * Održavanje prometnica, odnosno očuvanja bitnih zahtjeva za građevinu, unapređivanje ispunjavanja bitnih zahtjeva za građevinu u smislu da se održava tako da se ne naruše svojstva građevine uz racionalne troškove * Smanjenje količine otpada na javnim površinama * Održavanje zelenih površina, šetnica, dječjih igrališta u funkcionalnom stanju * Stvara se mogućnost za kvalitetno provođenje slobodnog vremena za mlade i djecu * Rasvjetna tijela u funkciji utječu na sigurnost pješaka i sigurnost prometa   - Kandidiranje projekata na fondove iz prometa |
| **Planirana**  **sredstva za**  **provedbu** | 9.072.488,12 |
| **Pokazatelj**  **rezultata** | * Travnati tereni, pješčani tereni, opločeni tereni (beton, asfalt), stabla, grmovi, živica u urednom stanju. * Čim manji omjer uloženih sredstava i površine poslovnog prostora * Što manji omjer uloženih sredstava i dužine nerazvrstanih prometnica * Što manji omjer uloženih sredstava i površine javnih površina * Povećanje kvadrature igrališta * Gotovost prostorno-planske dokumentacije * Povećanje broja rasvjetnih mjesta na kojima su se pojavili * kvarovi i definiranje zamjene potrošnih dijelova u određenoj godini * Povećanje energetske učinkovitosti * Broj rasvjetnih tijela u funkciji * Izrađena projektna dokumentacija za reciklažno dvorište * Izgradnja reciklažnog dvorišta |

|  |  |
| --- | --- |
| **Naziv programa** | **1205 Prostorno i urbanističko planiranje 1206 Razvoj gospodarstva** |
| **Regulatorni okvir** | * Zakon o prostornom uređenju (NN 153/13, 115/17, 114/18, 39/19 i 98/19) * Zakon o regionalnom razvoju (NN 147/14, 123/17, 118/18 * Zakon o poljoprivrednom zemljištu (Narodne novine 20/18, 115/18 i 98/19.) |
| **Opis programa** | A120601 Poticajne mjere za razvoj gospodarstva i poljoprivrede A120602 Financiranje programa poljoprivrednih udruga  K120603 Razvoj poslovnih zona |
| **Ciljevi programa** | Osigurati preduvjete za razvoj gospodarske zone, Poboljšana genetika stada, proširenje osnovnog stada |
| **Planirana**  **sredstva za provedbu** | 527.000,00 |
| **Pokazatelj rezultata** | * izrađena strategija razvoja poljoprivrede * dodijeljene potpore za razvoj gospodarstva * sufinancirano osjemenjivanje goveda * sufinancirana manifestacija Vino-kap * stvoreni preduvjeti za gospodarsku zonu |

|  |  |
| --- | --- |
| **Naziv programa** | **1207 Sustav zaštite i spašavanja** |
| **Regulatorni okvir** | * Zakon o zaštiti od požara (NN 92/10) |
| **Opis programa** | A120701 Redovna djelatnost DVD-a i VZP  A120702 Ostali rashodi zaštite i spašavanja |
| **Ciljevi programa** | -Postizanje učinkovite protupožarne zaštite u cilju sprječavanja nastanka požara |
| **Planirana**  **sredstva za provedbu** | 336.500,00 |
| **Pokazatelj rezultata** | u skladu s Zakonom isplaćena sredstva za redovno poslovanje  vatrogasnih društava |

|  |  |
| --- | --- |
| **Naziv programa** | **1208 Socijalna skrb** |
| **Regulatorni okvir** | * Zakon o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08., 36/09., 36/09., 150/11., 144/12., 19/13. i 137/15, 123/17 i 98/19.) |
| **Opis programa** | A120801 Skrb o socijalno ugroženim osobama i obiteljima A120802 Donacije humanitarnim udrugama  A120803 Ostale socijalne aktivnosti  A120804 Crveni križ |
| **Ciljevi programa** | Povećanjem osnovnih životnih uvjeta socijalno ugroženim obiteljima i  domaćinstvima postiže se veće zadovoljstvo cjelokupnog stanovništva i smanjuje broj društveno neprihvatljivog ponašanja. |
| **Planirana sredstva za provedbu** | 446.000,00 |
| **Pokazatelj rezultata** | * isplaćene naknade za novorođenu djecu * stipendiranje studenata * sufinanciranje programa sukladno Socijalnom planu Općine Kaptol * isplaćene donacije socijalno-humanitarnim udrugama   pomoć rada Caritasa |

|  |  |
| --- | --- |
| **Naziv programa** | **1210 Odgoj i obrazovanje** |
| **Regulatorni okvir** | * Zakon o lokalnoj i područnoj (regionalnoj) samoupravi („Narodne novine“ broj: 33/01.,60/01., 129/05., 109/07., 125/08., 36/09., 36/09., 150/11., 144/12., 19/13. i 137/15, 123/17 i 98/19.) * Zakon o ustanovama („Narodne novine“ broj: 76/93, 29/97, 47/99, 35/08) · Zakon o predškolskom odgoju i obrazovanju(„Narodne novine broj: 10/97, 107/07, 94/13 i 98/19) * Državni pedagoški standard predškolskog odgoja i naobrazbe („Narodne novine“ broj: 63/08,90/10) * Zakon o odgoju i obrazovanju u osnovnoj i srednjoj školi („Narodne novine broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13. i 152/14, 07/17, 68/18 i 98/19.) |
| **Opis programa** | A121002 Predškolsko obrazovanje  A121003 Osnovnoškolsko obrazovanje  A121004 Srednjoškolsko obrazovanje  K121002 Predškolsko obrazovanje- dogradnja vrtića |
| **Ciljevi programa** | - Osiguranje dostupnosti usluga dječjih vrtića svim zainteresiranim mještanima.   * Poboljšanje standarda pružanja osnovnoškolskih usluga. * Dogradnja vrtića |
| **Planirana sredstva za provedbu** | 411.000,00 |
| **Pokazatelj rezultata** | * sufinanciranje smještaja djece s područja općine Kaptol u dječjim vrtićima * Dogradnja vrtića u Kaptolu * kupnja instrumenata za tamburašku sekciju u školi * sufinanciranje radnih bilježnica osnovnoškolcima * sufinanciranje prijevoza srednjoškolcima |

|  |  |
| --- | --- |
| **Naziv programa** | **1211 Kultura i religija** |
| **Regulatorni okvir** | * Zakon o lokalnoj i područnoj (regionalnoj) samoupravi („Narodne novine“ broj: 33/01., 60/01., 129/05., 109/07., 125/08., 36/09., 36/09., 150/11., 144/12., 19/13. i 137/15, 123/17 i 98/19.) * Zakon o financiranju javnih potreba u kulturi („Narodne novine“ broj: 47/90, 27/93, 38/09.) * Zakon o zaštiti i očuvanju kulturnih dobara („Narodne novine“ broj: 66/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 i 98/15, 44/17 i 90/18.) * · Zakon o ustanovama („Narodne novine“ broj: 76/93, 29/97, 47/99, 35/08) |
| **Opis programa** | A121101 Kulturne manifestacije  A121102 Provođenje programa u kulturi  A121103 Arheološka istraživanja na lokalitetu „Čemernica“  A121104 Sufinanciranje obnove i uređenja objekata kulture i sakralnih objekata |
| **Ciljevi programa** | Okupljanje i rad sa mještanima, posebno mladima putem udruga koje se bave kulturom, glazbom, umjetnošću, njegovanjem kulturnih obilježja nacionalnih manjina pridonosi boljoj suradnji među mještanima.   * Sudjelovanje na domaćim i drugim manifestacijama pridonosi promociji Općine * poticanje arheoloških istraživanja * uređenje objekata u kojima će se održavati programi * poticanje kulturnog i umjetničkog stvaralaštva mladih |
| **Planirana**  **sredstva za provedbu** | 283.000,00 |
| **Pokazatelj rezultata** | * sufinanciranje planiranih programa i projekata udruga * financiranje manifestacije „Zlatni glas Zlatne doline“ * financiranje naknade voditelju Tamburaškog orkestra * financiranje arheoloških istraživanja na lokalitetu „Čemernica“ * advent u Kaptolu * poticanje pisanog stvaralaštva |

|  |  |
| --- | --- |
| **Naziv programa** | **1212 Javne potrebe u športu** |
| **Regulatorni okvir** | * Zakon o lokalnoj i područnoj (regionalnoj) samoupravi („Narodne novine“ broj: 33/01., 60/01., 129/05., 109/07., 125/08., 36/09., 36/09., 150/11., 144/12., 19/13. i 137/15, 123/17 i 98/19.) * Zakon o sportu („Narodne novine“ broj: 71/06, 150/08, 124/10, 124/11, 86/12, 94/13, 85/15 i 19/16 i 98/19.) |
| **Opis programa** | A121201 Javne potrebe u športu  A121202 Održavanje i izgradnja športskih terena i objekata |
| **Ciljevi programa** | - Članstvom u sportskim klubovima i udrugama koje se bave sportom i rekreacijom postiže se veće psihofizičko zdravlje svih dobnih  skupina mještana, posebno važno kod djece i mladih za budući razvoj te se razvija i natjecateljski duh.   * Natjecanje i postizanje dobrih rezultata na domaćim natjecanjima te sudjelovanje na raznim turnirima promovira se Općina |
| **Planirana sredstva za provedbu** | 180.000,00 |
| **Pokazatelj rezultata** | * isplaćena sredstva za realizaciju programa sportskih društava * izgrađeno dječje igralište * obnova postojećih dječjih igrališta |

|  |  |
| --- | --- |
| **Naziv programa** | **1213 Program razvoja turizma** |
| **Regulatorni okvir** | * Zakon o turističkim zajednicama i promicanju hrvatskog turizma („Narodne novine“ br. 52/19. i 42/20.) * Zakon o članarinama u turističkim zajednicama („Narodne novine“ br. 52/19.) * Zakon o turističkoj pristojbi („Narodne novine“ br. 52/19., 32/20. i 42/20.) |
| **Opis programa** | A121301 Redovna djelatnost turističke zajednice |
| **Ciljevi programa** | * poticanje i iniciranje razvoja i unapređivanje sustava turističkog proizvoda * razvijanje svijesti o važnosti i gospodarskim, društvenim i drugim učincima turizma, te potrebi i važnosti očuvanja i unapređenja svih elemenata turističkog proizvoda određenog područja, a osobito zaštite okoliša, te prirodne i kulturne baštine sukladno održivom razvoju |
| **Planirana sredstva za provedbu** | 110.000,00 |
| **Pokazatelj rezultata** | * sufinanciranje rada turističke zajednice |

|  |  |
| --- | --- |
| **Naziv programa** | **210101 Redovna djelatnost DV Bambi** |
| **Regulatorni okvir** | * Zakon o lokalnoj i područnoj (regionalnoj) samoupravi * Zakon o ustanovama * Zakon o proračunu * Zakon o predškolskom odgoju i obrazovanju * Državni pedagoški standard predškolskog obrazovanja i naobrazbe |
| **Opis programa** | A210101 Redovna djelatnost DV Bambi  A210102 Redovna djelatnost DV Bambi – Mala škola |
| **Ciljevi programa** | * Osiguranje dostupnosti usluga dječjih vrtića svim zainteresiranim mještanima. * Osiguranje rada programa predškole. * Učinkovito i pravovremeno izvršavanje poslova iz djelokruga rada Dječjeg vrtića Bambi |
| **Planirana sredstva za provedbu** | 968.000,00 |
| **Pokazatelj rezultata** | * Provedba Godišnjeg plana i programa te kurikuluma Dječjeg vrtića Bambi uz učinkovito, odgovorno i racionalno izvršenje Financijskog plana |